Diari Oficial de la Generalitat Valenciana


Sumari del DOGV 5953, del 12-02-2009 (2009/1247)

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre el Ministerio de Industria, Turismo y Comercio i la Generalitat per al desplegament del Pla Nacional de Transició a la TDT.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1247


Data del document
:   04-02-2009

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * Conselleria Justícia i Administracions Públiques
    * programa d'actuació
    * televisió d'alta definició
    * administració central
    * cooperació administrativa

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre el Ministerio de Industria, Turismo y Comercio i la Generalitat per al desplegament del Pla Nacional de Transició a la TDT.  
 [2009/1247]  
El Ministeri d'Indústria, Turisme i Comerç i la Generalitat han subscrit, després de la tramitació prèvia reglamentària, el 22 de desembre de 2008, el conveni marc de col·laboració per al desplegament del Pla Nacional de Transició a la TDT.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0086/2009, i que figura com a annex d'esta resolució.  
Valencia, 4 de febrer de 2009.- El director general de Relacions amb les Cortss i Secretariat del Consell. Ángel Mompó Romero.  
Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del pla nacional de transició a la TDT  
Madrid, 22 de desembre de 2008.  
Reunits  
D'una banda, Francisco Ros Perán, secretari d'Estat de telecomunicacions i per a la societat de la informació, nomenat per a tal càrrec pel Reial Decret 562/2008, de 21 d'abril, qui actua en l'exercici d'atribucions delegades pel titular del Departament d'acord amb el que establix l'apartat 2.1 de l'Orde ITC/3187/2004, de 4 d'octubre, per la qual es deleguen competències del Ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament, ratificada per mitjà de l'Orde ITC/1332/2008, de 12 de maig.  
I, de l'latra, Paula Sánchez de León Guardiola, consellera de Justícia i Administracions Públiques, que actua en nom i representació de la Generalitat, de conformitat amb l'article 17.f) de la Llei 5/1983, de 30 de desembre, del Consell, l'article 54 bis, apartat 1, lletra b) Text refós de la llei d'Hisenda Pública de la Generalitat Valenciana i el 2n 2 del Decret 20/1993, de 8 de febrer, del Govern Valencià, pel qual es regula el Registre de convenis i s'establix el règim jurídic i pressupostari dels convenis que subscriga la Generalitat Valenciana, facultada expressament per a este acte per acord del Consell de data 19 de desembre de 2008.  
Ambdues parts actuen en la respectiva representació que ostenten i es reconeixen recíprocament la capacitat legal necessària per a l'atorgament del present document  
Exposen  
1. La transformació dels sistemes analògics en digitals ha sigut la característica de l'evolució tecnològica dominant en el sector de les telecomunicacions durant l'última dècada, cosa que permet no sols una millora de la qualitat dels servicis, sinó, a més, un augment espectacular en la diversitat d'estos.  
En concret, l'aplicació de la tecnologia digital a la transmissió i difusió dels servicis públics de televisió per ones terrestres suposa un avanç tecnològic de gran rellevància que comporta una millora en la qualitat de les imatges i obri la possibilitat d'oferir als ciutadans una oferta de major qualitat i una programació més diversa i avançada, facilitant, alhora, un millor aprofitament de l'espectre radioelèctric disponible.  
2. La Comunicació de la Comissió Europea al Consell, al Parlament Europeu, al Comité Econòmic i Social Europeu i al Comité de les Regions, de 24 de maig de 2005, es referix a la necessitat fixar un calendari per a la transició plena de la radiodifusió televisiva terrenal analògica a la digital. Esta Comunicació conclou el següent:  
La fixació del calendari de la conversió i la seua duració són factors determinants. Com més aviat comence el procés de conversió i com més curt siga el període de transició, abans es faran notar els beneficis mencionats. Per a accelerar el procés de conversió és important que el públic comprenga i assumisca els beneficis que comporta la televisió digital, i que es faça càrrec dels beneficis suplementaris que comportaria el tancament de la televisió terrenal analògica i la conversió integral de les xarxes de cable. Els preus de venda al públic dels descodificadors digitals utilitzats per a l'adaptació dels receptors han disminuït des de la primera Comunicació de la Comissió sobre la conversió.  
Igualment ho han fet els dels receptors digitals integrats. Els equips digitals de televisió es fan cada vegada més assequibles per al ciutadà.   
Finalment, la Comunicació de la Comissió conclou el següent:   
Per tot això, la Comissió suposa que per a començaments de 2010 el procés de conversió estarà molt avançat en el conjunt de la UE, i proposa que el tancament analògic quede completat en tots els Estats membres de la UE per a començaments de 2012.  
3. El Reial Decret 944/2005, de 29 de juliol, pel qual s'aprova el Pla Tècnic Nacional de la Televisió Digital Terrestre va donar lloc, després d'un intent frustrat previ i un període d'estancament, a la reactivació de la Televisió Digital Terrestre (en avant, TDT) a Espanya i va avançar el cessament de les emissions de la televisió analògica al 3 d'abril de 2010.   
Així mateix, va establir l'escenari durant el període de transició i convivència d'ambdues tecnologies, realitzant un repartiment i ampliació dels canals digitals als radiodifusors, alhora que va definir l'escenari resultant després del cessament d'emissions de la TV analògica.  
4. L'article 6 del Pla Tècnic Nacional de Televisió Digital Terrestre, complementat per la disposició addicional segona del Reial Decret 920/2006 de 28 de juliol, pel qual s'aprova el Reglament general de prestació del servici de difusió de ràdio i televisió per cable, establix les fases segons les quals els radiodifusors concessionaris hauran d'estendre la cobertura digital:  
- El 80% de la població abans del 31 de desembre de 2005.  
- El 85% de la població abans del 31 de juliol de 2007.  
- El 88% de la població abans del 31 de juliol de 2008.  
- El 90% de la població abans del 31 de desembre de 2008.  
- El 93% de la població abans del 31 de juliol de 2009.  
- El 96% de la població per a les societats concessionàries privades i el 98% de la població per a les entitats públiques d'àmbit estatal o autonòmic, abans del 3 d'abril de 2010.  
D'altra banda, dit Reial Decret establix en la seua disposició addicional primera:  
1. Les emissions de televisió terrestre amb tecnologia analògica de cobertura estatal o autonòmica cessaran abans del 3 d'abril de 2010.  
2. Les entitats que presten el servici de televisió terrestre amb tecnologia analògica de cobertura estatal o autonòmica hauran de realitzar de manera progressiva el cessament d'emissions en analògic per àrees tècniques, d'acord amb el pla que a este efecte acorde l'administració General de l'Estat amb el sector.   
5. En compliment d'este mandat normatiu, el Consell de Ministres aprova mitjançant un acord en la seua reunió ordinària del 7 de setembre de 2007 el Pla Nacional de Transició a la TDT.  
El pla té com a objectiu elaborar un marc bàsic d'actuació per al cessament ordenat i progressiu de les emissions de televisió amb tecnologia analògica i la seua total substitució per emissions basades en tecnologia digital que garantisca el trànsit ple a la TDT abans del 3 d'abril de 2010.  
6. El Pla Nacional de Transició a la TDT té l'origen en el concepte d'Àrea Tècnica, el qual es definix com la zona del territori coberta des del punt de vista radioelèctric per un centre principal de difusió, els centres secundaris que prenguen el senyal primari de tal centre i els centres de menor entitat que no prenguen senyal primari del centre principal però tinguen cobertura solapada amb ell o amb algun dels seus centres secundaris.   
La unitat bàsica de gestió del Pla Nacional de Transició a la TDT és el Projecte de Transició, definit com la planificació ordenada del cessament d'emissions analògiques de cada un dels centres emissors i reemissors inclosos en una àrea tècnica o en una part determinada d'esta, i la seua plena substitució per emissions digitals.  
Les labors de planificació prèvies al desplegament del Pla han produït la identificació de 73 Àrees Tècniques que engloben a 90 Projectes de Transició, els quals comprenen la totalitat del territori de l'Estat.  
7. En l'Acord que aprova el Pla Nacional de Transició a la TDT es determinen les condicions que han de complir-se de forma necessària per a poder acordar el cessament d'emissions analògiques en cada Projecte de Transició:  
El cessament de les emissions amb tecnologia analògica podrà ser acordat quan, en l'àmbit dels Projectes de Transició i de les àrees tècniques, la cobertura de la televisió digital terrestre siga semblant a la de la televisió terrestre amb tecnologia analògica i el grau de penetració de la televisió digital terrestre siga suficient per a garantir una adequada substitució tecnològica de la televisió amb tecnologia analògica.  
8. Per a cada Projecte de Transició definit en el Pla Nacional de Transició a la TDT s'ha determinat la data límit en què ha de dur-se a terme el cessament de les emissions amb tecnologia analògica. En concret, el calendari s'ha efectuant establint tres fases de la manera següent:  
- Fase I, 32 Projectes de Transició, els quals hauran d'haver finalitzat abans del 30 de juny de 2009: aquells projectes que tenen una població inferior als 500.000 habitants, que compten amb un alt percentatge de cobertura en TDT tenint en compte el desplegament que s'aconseguiria al 90% i que necessiten un nombre reduït de reemissors per a aconseguir una cobertura semblant a l'analògica.  
- Fase II, 25 Projectes de Transició, els quals hauran d'haver finalitzat abans del 31 de desembre de 2009: aquells Projectes amb una població intermèdia (entre 500.000 i 700.000 habitants).  
- Fase III, 33 Projectes de Transició, els quals hauran d'haver finalitzat abans del 3 d'abril de 2010: aquells Projectes amb població molt elevada (més de 700.000 habitants) i/o que necessiten la instal·lació d'un nombre important de centres per a aconseguir una cobertura semblant a l'analògica.  
9. Per a dur a terme el cessament d'emissions analògiques i la seua plena substitució per emissions digitals en cada Projecte de Transició, cal dur a terme les següents actuacions prèvies:  
- Igualar la cobertura existent en analògic: assegurar que s'han desplegat les estacions digitals necessàries perquè la cobertura digital siga, almenys, igual a l'analògica preexistent.  
- Aconseguir un grau de connexió suficient: comprovar que s'han adaptat en grau suficient les instal·lacions col·lectives de recepció de televisió i que les llars disposen majoritàriament de sintonitzadors per a rebre els senyals de la TDT.  
- Informar adequadament sobre les dates de cessament d'emissions: realitzar campanyes de comunicació local informant sobre les dates de substitució de les emissions de televisió analògica que afecten cada zona geogràfica concreta, i intensificar la seua periodicitat a mesura que s'acoste la data efectiva del cessament d'emissions.  
- Elaborar i posar en estat operatiu un Pla de Contingència: disseny d'un Pla de Contingència l'objectiu del qual serà donar resposta amb la màxima diligència i efectivitat a qualssevol problemes o situacions d'alteració de la normalitat que pogueren sobrevindre en el procés de trànsit efectiu de cada un dels Projectes.  
10. Les actuacions que hauran de dur-se a terme per a igualar la cobertura existent en analògic poden classificar-se en les tipologies següents:  
- Anticipacions de cobertura: avanços en la digitalització de centres pertanyents a les xarxes dels radiodifusors, a fi de poder complir els terminis establits en el Pla de Transició.  
- Extensions de cobertura: centres complementaris que caldrà desplegar per a obtindre un cobertura digital semblant a l'existent en analògic, per damunt de les obligacions dels radiodifusors (96%/98%). Dins de les extensions de cobertura podem distingir:  
- Centres excedents de la Xarxa Principal Analògica (en avant RPA): digitalització de centres que en l'actualitat formen part de la RPA dels radiodifusors i que són exclosos en els seus plans d'extensió de la cobertura digital per criteris de desplegament i optimització de la xarxa.  
- Centres de conveni: digitalització de centres analògics desplegats per mitjà de convenis subscrits per CCAA o diputacions provincials i que són necessaris per a obtindre una cobertura digital semblant a l'existent en analògic.  
- Altres centres: digitalització de centres analògics desplegats directament per part d'altres entitats, públiques o privades, necessaris per a obtindre una cobertura digital semblant a l'existent en analògic.  
11. Les actuacions que hauran de dur-se a terme per a aconseguir un grau de connexió adequat en cada un dels Projectes de Transició poden classificar-se en les tipologies següents:  
- Dotació d'antenes d'edificis i dotació de sintonitzadors TDT: promoure l'adaptació de les instal·lacions col·lectives de recepció de televisió així com l'adquisició per part dels ciutadans de sintonitzadors TDT.  
- Suport a col·lectius amb risc d'exclusió: identificació de col·lectius que presenten en alguna mesura risc d'exclusió en el procés de transició a la TDT, amb implementació dels plans d'actuació i suport corresponents.  
- Indicadors de seguiment: a fi de realitzar un seguiment continu de l'evolució del procés de transició a la TDT en cada un dels Projectes de Transició, es fa necessari el disseny, captació i explotació d'indicadors de:  
- Notorietat de la TDT i coneixement de data de cessament d'emissions analògiques.  
- Grau d'adaptació d'instal·lacions col·lectives de recepció de televisió.  
- Disponibilitat de sintonitzadors TDT.  
12. Les actuacions que hauran de dur-se a terme en l'àmbit de la comunicació pública en cada un dels Projectes de Transició poden classificar-se en les tipologies següents:  
- Campanyes generals de comunicació: desplegament de campanyes generals, d'àmbit nacional, destinades a incrementar la notorietat de la TDT, el grau de connexió, així com el coneixement del Pla de Transició.  
- Campanyes d'informació local: a fi de donar a conéixer les actuacions del Pla així com les diferents dates de cessament que afecten cada un dels Projectes, caldrà realitzar diverses actuacions de comunicació en l'àmbit local, com a jornades d'informació, campanyes d'informació en mitjans locals i elaboració i desplegament de material de difusió.  
13. En virtut de l'interés de les parts a cooperar per aconseguir conjuntament els objectius del Pla Nacional de Transició a la TDT i els propis objectius de la Generalitat de la Comunitat Valenciana, el Ministeri d'Indústria, Turisme i Comerç, i la Generalitat de la Comunitat Valenciana acorden subscriure el present conveni marc d'acord amb les següents  
Clàusules  
Primera. Objecte del conveni marc  
El present conveni marc té com a objecte plasmar les condicions d'acord amb les quals es durà a terme la col·laboració entre l'administració General de l'Estat, a través del Ministeri d'Indústria, Turisme i Comerç, i la Generalitat de la Comunitat Valenciana per a la realització de les actuacions necessàries per a complir amb el que establix el Pla Nacional de Transició a la TDT, a fi d'aconseguir el seu objectiu últim, que no és un altre que el cessament ordenat i progressiu de les emissions de televisió amb tecnologia analògica i la seua total substitució per emissions basades en tecnologia digital que garantisca el trànsit ple a la mateixa abans del 3 d'abril de 2010.  
Segona. Coordinació permanent d'actuacions  
Més enllà de la coordinació imprescindible per al desenvolupament de les actuacions específicament incloses en l'àmbit d'este conveni marc, es fa explícita la ferma voluntat d'ambdues parts de mantindre una relació permanent de cooperació, coordinació i informació mútua respecte de totes les actuacions d'impuls de la Televisió Digital Terrestre i de desenvolupament del Pla Nacional de Transició a la TDT que es despleguen, tant per part del Ministeri d'Indústria Turisme i Comerç en el territori de la Comunitat Valenciana, com per part de la pròpia Generalitat de la Comunitat Valenciana, utilitzant com a fòrum d'intercanvi d'informació i experiències la Comissió Bilateral de seguiment d'este conveni marc, definida en la clàusula sisena.  
Tercera. Desplegament del conveni marc  
La firma del present conveni marc possibilitarà:  
1) L'execució de les actuacions acordades i d'interés per a ambdues parts que seran cofinançades i tindran caràcter anual, incloses en els distint acords de desplegament entre la Comunitat Valenciana i el Ministeri d'Indústria, Turisme i Comerç, adequadament aprovats i aplicables a les distintes Fases del Pla Nacional de Transició a la TDT fins a la data límit de cessament d'emissions analògiques del 3 d'abril de 2010. Les característiques d'estos acords de desplegament s'inclouran com annexos en este conveni marc durant la seua vigència.  
2) La posada en marxa de les actuacions que seran executades de forma directa pel Ministeri i que seran potenciades per accions de caràcter complementari o de desenvolupament executades per la Generalitat de la Comunitat Valenciana.  
3) La subscripció de nous acords per a l'execució d'altres mesures d'interés comú que puguen ser consideres necessàries.   
Quarta. Desplegament i finançament del conveni marc.  
El conveni marc es desplegarà per mitjà de la realització dels annexos inclosos durant la seua vigència, la qual serà de 2008 al 2010. Dits annexos inclouran una descripció de les actuacions a realitzar, així com el finançament corresponent.  
Els annexos a este conveni marc corresponents a l'any 2008, dels quals s'especifica el seu contingut i finançament, són:  
- Acord de desplegament entre la Generalitat de la Comunitat Valenciana i el Ministeri d'Indústria, Turisme i Comerç per al desplegament dels Projectes de Transició del Pla Nacional de Transició a la TDT definits en l'àmbit del seu territori i inclosos en la Fase I.  
- Informació per a l'extensió de cobertura en els Projectes de Transició de la Generalitat de la Comunitat Valenciana inclosos en la Fase I del Pla Nacional de Transició a la TDT.  
El pagament del finançament corresponent al Ministeri d'Indústria, Turisme i Comerç s'efectuarà per anticipat a la firma del conveni. En el cas que les actuacions amb aportació de les administracions públiques es realitzaren parcialment o amb un cost total de totes les actuacions inferior al previst, les aportacions econòmiques totals de cada Administració Pública es reduiran proporcionalment a les indicades en este conveni marc i es procedirà per part de la Comunitat Autònoma de València al reintegrament de l'import percebut en excés.  
Al final del conveni marc es realitzarà la liquidació sobre les bases anteriors, tenint en compte les modificacions que aprove la Comissió Bilateral, incloent la reassignació de fons entre les actuacions o l'execució d'altres actuacions que completen les programades en el present conveni marc.  
Cinquena. Contractes, convenis i altres acords per a l'execució del conveni marc. El responsable d'execució de cada una de les actuacions establirà els contractes, convenis, acords, etc., necessaris per a la seua execució, en la part finançada per les Administracions Públiques, amb aplicació quan procedisca de la Llei 30/2007, de 30 d'octubre, de Contractes del Sector Públic.  
Els contractes que s'establisquen en l'àmbit d'este conveni marc hauran de complir els principis de publicitat i concurrència que regixen la contractació administrativa; segons el que estipula la Llei 30/2007, de 30 d'octubre, de Contractes del Sector Públic.  
Quan la Comunitat/Ciutat Autònoma firmant siga zona objectiu de convergència, els projectes d'infraestructures de telecomunicacions continguts en este conveni marc, i/o cofinançats per FEDER, han de complir els requisits tant d'elegibilitat com d'utilització, inclosos en la normativa de la UE sobre requisits com ara el marc estratègic de desplegament d'infraestructures, idoneïtat de les zones geogràfiques triades, neutralitat tecnològica i accés obert a la utilització d'infraestructures i equips tant per als operadors com per als proveïdors de servicis.  
Sisena. Comissió Bilateral per al seguiment del desplegament del conveni marc. A fi d'assegurar un adequat control i seguiment de l'objecte i contingut del present conveni marc, de la seua execució i finançament, s'establix una comissió bilateral les funcions de la qual seran:  
- Realitzar la supervisió i seguiment dels treballs i accions previstos en el present conveni marc, i el seu finançament.   
- Interpretar el contingut del present conveni marc i la seua aplicació.   
- Proposar la incorporació de noves actuacions al Conveni, la qual cosa, si fa el cas, exigirà una modificació d'este i la mateixa tramitació que la seguida per a la subscripció d'aquell.  
- La resolució de les controvèrsies que pogueren plantejar-se sobre la interpretació i execució del present conveni marc, les quals hauran de resoldre's de mutu acord entre les parts.  
- La Comissió Bilateral servirà d'òrgan d'intercanvi d'informació sobre estratègies, mesures i actuacions que les parts estiguen duent a terme d'impuls de la Televisió Digital Terrestre i de desenvolupament del Pla Nacional de Transició a la TDT, independentment que estiguen o no incloses en este conveni marc.  
- Qualssevol altres que s'encaminen al compliment d'este conveni marc o al seu desenvolupament, conforme als interessos de les parts.  
La Comissió Bilateral estarà composta pels membres següents:  
- El director general de Telecomunicacions del Ministeri d'Indústria, Turisme i Comerç, qui presidirà la Comissió.  
- Dos representants de la Direcció General de Telecomunicacions del Ministeri d'Indústria, Turisme i Comerç.   
- Un representant de la Delegació del Govern a la Comunitat Valenciana.   
- Un representant de la Generalitat de la Comunitat Valenciana amb rang, com a mínim, de director general.  
- Dos representants de la Generalitat de la Comunitat Valenciana.  
Podran assistir a les sessions que celebre la comissió bilateral, en qualitat d'invitats quan es tracten en l'orde del dia qüestions que els afecten, representants d'altres entitats participants. El secretari de la comissió bilateral, amb veu però sense vot, serà un representant de la Direcció General de Telecomunicacions del Ministeri d'Indústria, Turisme i Comerç.  
Els membres titulars de la Comissió, en casos d'absència o malaltia i en general quan concórrega alguna causa justificada, podran ser substituïts pels seus suplents, si n'hi haguera.   
La comissió bilateral es reunirà amb la periodicitat que la mateixa determine i, com a mínim, dues vegades a l'any.  
Setena. Contingut del conveni marc. Es consideren incloses en el conveni marc totes les actuacions que figuren en els annexos abans enumerats.  
Les actuacions se circumscriuran a la Comunitat Valenciana.  
Les àrees generals en què s'emmarcaran les distintes actuacions susceptibles de ser incloses en els annexos són les següents:  
1) Extensió de la cobertura digital fins a igualar l'analògica: assegurar que s'han desplegat les estacions digitals necessàries perquè la cobertura digital siga, almenys, igual a l'analògica preexistent.  
2) Increment del grau de connexió de la ciutadania: comprovar que s'han adaptat en grau suficient les instal·lacions col·lectives de recepció de televisió i que les llars disposen majoritàriament de sintonitzadors per a rebre els senyals de la TDT.  
3) Informació local adequada sobre les dates de cessament d'emissions: realitzar campanyes de comunicació local informant sobre les dates de substitució de les emissions de televisió analògica que afecten cada zona geogràfica concreta, intensificant la periodicitat de la mateixa a mesura que es vaja acostant la data efectiva del cessament d'emissions.  
4) Elaboració i posada en estat operatiu d'un Pla de Contingència: dissenyar un Pla de Contingència l'objectiu del qual siga donar resposta amb la màxima diligència i efectivitat a qualssevol problemes o situacions d'alteració de la normalitat que pogueren sobrevindre en el procés de trànsit efectiu de cada un dels Projectes.  
Vuitena. Informació, documentació i revisió de les activitats  
Les administracions firmants del present conveni marc podran requerir en qualsevol de les fases d'execució d'actuacions (definició del plec d'especificacions, convocatòria de concurs, adjudicacions, contractacions, convenis, acords, seguiment i recepció d'obra, etc.) tota la informació i documentació elaborada en relació amb ell, així com la revisió de les activitats previstes o en execució.  
Així mateix, els òrgans competents subministraran la informació i documentació indicada, i proporcionarantot el que calga per a la revisió de dites activitats.  
Tota la documentació generada per la realització del conveni marc estarà a disposició del Tribunal de Comptes de l'Estat, de la Sindicatura de Comptes, de la Intervenció General de l'Estat, de la Intervenció General de la Generalitat de la Comunitat Valenciana, del Congrés, Senat, les Corts, Comissió de la Unió Europea o qualsevol organisme competent que la sol·licite.  
Quan es produïsca algun fet de consideració que puga afectar el compliment del calendari de les aportacions o a l'execució prevista del conveni marc, la part firmant responsable ho comunicarà a l'altra per al seu anàlisi en la Comissió Bilateral.   
Novena. Disponibilitat del contingut d'este conveni marc i dels seus resultats com a demostradors per a la seua difusió  
El contingut d'este conveni marc podrà ser utilitzat per les Administracions firmants per a altres iniciatives, projectes, convenis i totes aquelles iniciatives que suposen un bon ús d'ell.  
Deu. Referència a les Administracions  
En totes les activitats i resultats objecte d'este conveni marc caldrà incloure i citar sense distinció a les Administracions firmants del conveni.   
Onze. Notificació a la Comissió de la Unió Europea  
Les administracions firmants tramitaran, si fa el cas, les notificacions o autoritzacions que procedisquen davant de la Comissió de la Unió Europea, en compliment del que preveu el Tractat de la CE i, en particular, en els articles 87 i 88 de tal Tractat. Així mateix, es tindrà en compte la normativa comunitària en matèria d'acumulació d'ajudes i, en general, els Reglaments dels Fons Estructurals.  
Dotze. Règim jurídic i qüestions litigioses  
El present conveni marc és de caràcter administratiu i es considera inclòs en l'article 4.1. c) de la Llei 30/2007, de 30 d'octubre, de Contractes del Sector Públic, per la qual cosa queda fora de l'àmbit de la seua aplicació, sense perjuí de l'aplicació dels principis i criteris de la dita Llei per a resoldre els dubtes i llacunes que pogueren presentar-se i es regirà per les seues pròpies clàusules i, supletòriament, per les normes generals del dret administratiu. La resolució de les controvèrsies que pogueren plantejar-se sobre la interpretació i execució del present conveni marc hauran de resoldre's, de mutu acord entre les parts, en el si de la comissió bilateral.  
Si no poguera aconseguir-se tal acord, les possibles controvèrsies hauran de ser resoltes tal com es disposa en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tretze. Entrada en vigor  
El present conveni marc començarà a produir efectes a partir de la data de la seua firma i tindrà vigència fins al 31 de desembre de 2010. El desenvolupament de les actuacions per als exercicis següents queda supeditat a l'existència dels crèdits corresponents en els pressupostos generals de les Administracions i s'instrumentaran en annexos al conveni marc.  
Catorze. Causes de resolució i efectes  
El present conveni marc podrà resoldre's per mutu acord de les parts firmants o per decisió unilateral quan existisquen causes excepcionals i justificades que obstaculitzen o impedisquen el compliment de les estipulacions que constituïxen el seu contingut, prèvia denúncia en forma fefaent amb un termini de dos mesos.  
En el supòsit d'extinció del conveni marc per les causes indicades anteriorment o altres causes diferents de l'expiració del termini de vigència, es procedirà a la liquidació econòmica i administrativa de les obligacions contretes fins eixe moment sobre les bases indicades en la clàusula sisena, sense interrompre la marxa d'aquelles actuacions que es trobaren en execució fins a la seua completa terminació.  
I en prova de conformitat, es firma el present conveni marc, en dos exemplars en el lloc i data indicats en l'encapçalament.  
El secretari d'Estat de Telecomunicacions i per a la Societat de la Informació: Francisco Ros Perán.  
La consellera de Justícia i Administracions Públiques: Paula Sánchez de León Guardiola  
Annexos al conveni marc. Any 2008.  
Annex número 1. Acord de desenvolupament entre la Generalitat de la Comunitat Valenciana i el Ministeri d'Indústria, Turisme i Comerç per al desenvolupament dels Projectes de Transició del Pla Nacional de Transició a la TDT definits en l'àmbit del seu territori, i inclosos en la fase I.  
Annex número 2. Informació per a l'extensió de cobertura en els Projectes de Transició de la Comunitat Valenciana inclosos en la Fase I del Pla Nacional de Transició a la TDT.  
Annex número 1  
Acord de desenvolupament entre la Generalitat de la Comunitat Valenciana i el Ministeri d'Indústria, Turisme i Comerç per al desenvolupament dels Projectes de Transició del Pla Nacional de Transició a la TDT definits en l'àmbit del seu territori, i inclosos en la Fase I  
  
\* \* \* \* \*  
  
De conformitat amb el que establix l'article 86.2 de la Llei 47/2003, de 26 de novembre, General Pressupostària, la Conferència Sectorial de Telecomunicacions i Societat de la Informació, va acordar, en la seua reunió de 29 de juliol de 2008, els criteris objectius de distribució territorial de crèdits pressupostaris destinats a cofinançar actuacions encaminades al desenvolupament dels Projectes de Transició de la Fase I del Pla Nacional de Transició a la TDT, així com la distribució resultant per a l'any 2008.  
Els recursos a distribuir corresponen a les partides pressupostàries disponibles durant el present any 2008, i hauran d'assignar-se a l'extensió de la cobertura digital, com a mínim, en l'àmbit dels 32 Projectes de Transició de la Fase I del Pla Nacional de Transició a la TDT, la data de cessament d'emissions analògiques de la qual ha de tindre lloc abans del 30 de juny de 2009.  
El pressupost d'este annex del conveni marc és de 358.500,00 € (tres-cents cinquanta-vuit mil cinc-cents euros).  
Les aportacions del Ministeri d'Indústria, Turisme i Comerç i de la Generalitat de la Comunitat Valenciana corresponents al conjunt d'actuacions descrites en l'annex, són les següents:  
El Ministeri d'Indústria, Turisme i Comerç transferirà a la Generalitat de la Comunitat Valenciana els fons de cofinançament corresponent, 206.250,00 €, a càrrec de la partida pressupostària 73.03.650Q.990 dels Pressupostos Generals de l'Estat per a l'any 2008.  
La Generalitat de la Comunitat Valenciana aportarà la seua part de finançament de 152.250,00 €, condicionada a l'aprovació dels seus pressupostos per a l'exercici 2009 a càrrec del projecte DI 400026 "Xarxes i servicis de telecomunicacions avançades per a la societat" de l'aplicació pressupostària 91.51.94.762.85.8 o equivalent dels Pressupostos de Despeses de la Generalitat per a l'exercici 2009 després de la seua incorporació al corresponent programa pressupostari de la Conselleria de Justícia i Administracions Públiques.  
En el model de col·laboració aprovat per a l'any 2008 i associat a la Fase I del Pla Nacional de Transició a la TDT, tots els fons a transferir a la Generalitat de la Comunitat Valenciana han sigut associats a actuacions en l'àmbit de la cobertura, directament associats a l'objectiu d'este conveni marc d'igualar la cobertura digital a l'analògica preexistent en els Projectes de Transició de la Fase I, la data dels quals límit de cessament es troba més pròxima en el temps.  
Podran incloure's com a despeses imputables al conveni marc els costos d'adquisició d'equips, programes i sistemes electrònics, informàtics i de telecomunicacions, així com els costos dels servicis de telecomunicacions corresponents al conveni marc i, en general, tot aquell equipament de telecomunicacions alineat amb els objectius generals establits en este conveni marc i, en particular, directament associat als objectius particulars establits en els seus annexos.   
No es podran incloure com a despeses imputables al conveni marc els costos de compra o edificació d'immobles, adequació, restauració, reformes, etc., el lloguer d'estos, els costos de mobiliari, efectes i instal·lacions (excepte les de telecomunicacions), ni les despeses generals de manteniment i d'operació (neteja, electricitat, etc.).  
Les despeses de consultoria, assistència tècnica i altres despeses, corresponents a la gestió del conveni marc, no seran imputables. No seran imputables al conveni marc les despeses de personal al servici de les administracions firmants del present conveni marc, així com els realitzats a este efecte per tal personal (viatges, dietes, etc.).  
Descripció de les actuacions  
A. Actuacions en l'àmbit de la cobertura  
Actuacions destinades a estendre la cobertura digital dels Projectes de Transició fins a igualar l'analògica preexistent i poder complir amb els requeriments temporals del Pla Nacional de Transició a la TDT.   
A.1. Anticipacions de cobertura.  
L'article 6 del Pla Tècnic Nacional de Televisió Digital Terrestre, complementat per la disposició addicional segona del Reial Decret 920/2006 de 28 de juliol, pel qual s'aprova el Reglament general de prestació del servici de difusió de ràdio i televisió per cable, establix les fases segons les quals els radiodifusors concessionaris hauran d'estendre la cobertura digital.  
D'altra banda, el Pla Nacional de Transició a la TDT establix el calendari de dates límit abans de les quals hauran de produir-se els cessament d'emissions analògiques dels Projectes de Transició.  
Atés que per a procedir al cessament d'emissions analògiques en un Projecte de Transició és necessari, a més d'haver aconseguit un grau de connexió suficient, igualar la cobertura digital a l'analògica, resulta imprescindible compassar els processos d'encesa i apagat, de manera que les emissions digitals arriben abans, amb l'antelació adequada en la mesura que siga possible, que la data planificada de cessament d'emissions analògiques.  
A.1.1. Actuacions d'anticipació de cobertura  
Actuació 1. Anticipacions de cobertura.   
1. Objectius: aanços en la digitalització dels centres pertanyents a les xarxes dels radiodifusors d'àmbit nacional, públic i privats, que ho precisen, inclosos en els Projectes de Transició de la Fase I en l'àmbit de la Comunitat Valenciana, a fi de poder complir els terminis establits en el Pla de Transició.  
2. Acord de desenvolupament: el Ministeri d'Indústria, Turisme i Comerç garantirà plenament les anticipacions de cobertura en els Projectes de Transició de la Fase I.  
3. Model de finançament: el Ministeri d'Indústria, Turisme i Comerç garantirà plenament les anticipacions de cobertura en els Projectes de Transició de la Fase I.  
4. Període d'execució: 01/01/2008 - 30/06/2009.  
A.2. Extensions de cobertura  
L'Acord que aprova el Pla Nacional de Transició a la TDT determina les condicions que han de complir-se de forma necessària per a poder acordar el cessament d'emissions analògiques en cada projecte de transició:  
El cessament de les emissions amb tecnologia analògica podrà ser acordat quan, en l'àmbit dels Projectes de Transició i de les àrees tècniques, la cobertura de la televisió digital terrestre siga semblant a la de la televisió terrestre amb tecnologia analògica i el grau de penetració de la televisió digital terrestre siga suficient per a garantir una adequada substitució tecnològica de la televisió amb tecnologia analògica.  
En cada un dels Projectes de Transició caldrà desplegar centres complementaris per a obtindre un cobertura digital semblant a l'existent en analògic, per damunt de les obligacions dels radiodifusors (96%/98%). Dins de les extensions de cobertura podem distingir:  
A.2.1. Actuacions d'extensió de cobertura  
Actuació 2. Centres excedents de la Xarxa Principal Analògica.  
1. Objectius: digitalització de centres que en l'actualitat formen part de la RPA finançada pels radiodifusors i que són exclosos en els   
\* \* \* \* \*  
seus plans d'extensió de la cobertura digital per criteris de desplegament i optimització de la xarxa.  
2. Acord de desenvolupament: la Generalitat de la Comunitat Valenciana serà responsable de determinar com s'ha de prestar la cobertura corresponent als centres excedents de la RPA dels operadors privats d'àmbit nacional identificats en l'àmbit dels Projectes de Transició de Fase I del seu territori, així com que esta cobertura es preste de forma efectiva, assumint, de forma directa o indirecta, els corresponents costos recurrents.   
En l'annex 2n del present conveni marc s'inclou un llistat en el qual per a cada un dels Projectes de Transició de Fase I pertanyents a la Comunitat Valenciana, es llisten les localitats que reben cobertura analògica, així com el grau en què la reben (percentatge d'habitants), de cada un dels centres excedents de la RPA dels operadors privats d'àmbit nacional identificats.  
3. Model de finançament el Ministeri d'Indústria, Turisme i Comerç transferirà a la Generalitat de la Comunitat Valenciana el 100% dels costos estimats de digitalització de centres que han d'assegurar la cobertura associada als centres excedents de la Xarxa Principal Analògica dels operadors privats d'àmbit nacional identificats en l'àmbit dels Projectes de Transició de Fase I del seu territori. La Generalitat de la Comunitat Valenciana haurà de fer-se càrrec, de forma directa o indirecta, dels corresponents costos recurrents.  
En l'àmbit dels Projectes de Transició de Fase I pertanyents a la Comunitat Valenciana s'ha identificat un centre excedent de la RPA, el qual, amb la seua corresponent cobertura associada, es troba identificat en l'annex 2n del present conveni marc. D'acord amb els criteris objectius de repartiment definits en el model de col·laboració aprovat i a les estimacions que van ser base de tal repartiment, el Ministeri d'Indústria, Turisme i Comerç haurà de transferir la quantitat de 54.000,00 euros a la Generalitat de la Comunitat Valenciana associats a esta actuació.   
4. Justificació de les inversions i el seu termini: La justificació es realitzarà per mitjà de l'acreditació dels pagaments efectuats. El termini de justificació serà 2008 i 2009.  
5. Període d'execució: 01/01/2008 - 30/06/2009.  
Actuació 3. Centres de conveni  
1. Objectius: digitalització de centres analògics desplegats per mitjà de convenis subscrits per la Generalitat de la Comunitat Valenciana o les diputacions provincials i que són necessaris per a obtindre una cobertura digital semblant a l'existent en analògic.  
2. Acord de desenvolupament: la Generalitat de la Comunitat Valenciana serà responsable de digitalitzar estos centres i assumirà, de forma directa o indirecta, els corresponents costos recurrents.   
En l'annex 2 del present conveni marc s'inclou un llistat en què per a cada un dels Projectes de Transició de Fase I pertanyents a la Comunitat Valenciana, es llisten els centres de conveni així com la cobertura analògica total teòrica que presten, necessària perquè la cobertura digital en el seu àmbit territorial siga equivalent a l'analògica preexistent.  
  
\* \* \* \* \*  
3. Model de finançament: el Ministeri d'Indústria, Turisme i Comerç transferirà a la Generalitat de la Comunitat Valenciana el 50% dels costos estimats de digitalització dels programes d'àmbit nacional, públics i privats de centres de conveni identificats en els Projectes de Transició de Fase I del seu territori. La Generalitat de la Comunitat Valenciana haurà de fer-se càrrec, de forma directa o indirecta, dels corresponents costos recurrents.  
En l'àmbit dels Projectes de Transició de Fase I pertanyents a la Comunitat Valenciana s'han identificat quatre centres de conveni. D'acord amb els criteris objectius de repartiment definits en el model de col·laboració aprovat i a les estimacions que van ser base de tal repartiment, el Ministeri d'Indústria, Turisme i Comerç haurà de transferir la quantitat de 96.000,00 euros a la Generalitat de la Comunitat Valenciana associats a esta actuació.   
4. Justificació de les inversions i el seu termini: La justificació es realitzarà per mitjà de l'acreditació dels pagaments efectuats. El termini de justificació serà 2008 i 2009.  
5. Període d'execució: 01/01/2008 - 30/06/2009  
Actuació 4. Altres centres  
1. Objectius: digitalització de centres analògics desplegats directament per part d'altres entitats, públiques o privades, necessaris per a obtindre una cobertura digital semblant a l'existent en analògic.  
2. Acord de desenvolupament: la Generalitat de la Comunitat Valenciana serà responsable de determinar com s'ha de prestar la cobertura corresponent a aquells d'estos centres que siguen de titularitat pública i assumirà, de forma directa o indirecta, els corresponents costos recurrents.   
En l'annex 2 del present conveni marc s'inclou un llistat en què per a cada un dels Projectes de Transició de Fase I pertanyents a la Comunitat Valenciana, es llisten aquells d'estos centres que són de titularitat pública, dels quals es té constància, així com la cobertura analògica total teòrica que presten, necessària perquè la cobertura digital en el seu àmbit territorial siga equivalent a l'analògica preexistent.  
3. Model de finançament: el Ministeri d'Indústria, Turisme i Comerç transferirà a la Generalitat de la Comunitat Valenciana el 50% dels costos estimats de digitalització dels programes d'àmbit nacional, públics i privats en centres d'este tipus de titularitat pública, identificats en els Projectes de Transició de Fase I del seu territori. La Generalitat de la Comunitat Valenciana haurà de fer-se càrrec, de forma directa o indirecta, dels corresponents costos recurrents.  
En l'àmbit dels Projectes de Transició de Fase I pertanyents a la Comunitat Valenciana s'han identificat cinc centres d'este tipus. D'acord amb els criteris objectius de repartiment definits en el model de col·laboració aprovat i a les estimacions que van ser base de tal repartiment, el Ministeri d'Indústria, Turisme i Comerç haurà de transferir la quantitat de 56.250,00 euros a la Generalitat de la Comunitat Valenciana associats a esta actuació.   
Emissions TVE (RGE)  
Centres de conveni  
Centre: Alpuente I  
  
Centre: Aras de los Olmos  
  
Centre: Venta Gaeta  
  
  
\* \* \* \* \*  
4. Justificació de les inversions i el seu termini: La justificació es realitzarà per mitjà de l'acreditació dels pagaments efectuats. El termini de justificació serà 2008 i 2009.  
5. Període d'execució: 01/01/2008 - 30/06/2009.  
B. Actuacions en l'àmbit del grau de connexió a la TDT  
No s'han previst, per als Projectes de Transició de la Fase I del Pla Nacional de Transició a la TDT, actuacions cofinançades en este àmbit.  
C. Actuacions en l'àmbit de la comunicació pública  
No s'han previst, per als Projectes de Transició de la Fase I del Pla Nacional de Transició a la TDT, actuacions cofinançades en este àmbit.  
D. Actuacions en l'àmbit dels plans de contingència   
No s'han previst, per als Projectes de Transició de la Fase I del Pla Nacional de Transició a la TDT, actuacions cofinançades en este àmbit.  
Annex número 2  
Informació per a l'extensió de cobertura en els Projectes de Transició de la Comunitat Valenciana inclosos en la Fase I del Pla Nacional de Transició a la TDT  
Centre: Titaguas  
  
Altres centres  
Centre: Alpuente II (Baldovar)  
  
Centre: Benagéber I  
  
Centre: Benagéber II  
  
Centre: Jalance  
  
Centre: La Puebla de San Miguel   
  
Emissions radiodifusors privats nacionals (SFN).  
Centres excedents de la RPA.   
Centre: Venta del Moro  
  
Centres de conveni  
Centre: Alpuente I  
  
Centre: Aras de los Olmos  
  
Centre: Venta Gaeta  
  
Centre: Titaguas  
  
Altres centres  
Centre: Alpuente II (Baldovar)  
  
Centre: Benagéber I  
  
Centre: Benagéber II  
  
Centre: Jalance  
  
Centre: La Puebla de San Miguel  
  
\* \* \* \* \*  
Emisiones TVE (RGE)  
Centros de convenio  
Centro: Alpuente I  
  
Centro: Aras de los Olmos  
  
Centro: Venta Gaeta  
  
Centro: Titaguas  
  
Otros centros  
Centro: Alpuente II (Baldovar)  
  
Centro: Benagéber I  
  
Centro: Benagéber II  
  
Centro: Jalance  
  
Centro: Puebla de San Miguel  
  
Emisiones radiodifusores privados nacionales (SFN).  
Centros excedentes de la RPA  
Centro: Venta del Moro  
  
Centros de convenio  
Centro: Alpuente I  
  
Centro: Aras de los Olmos  
  
Centro: Venta Gaeta  
  
Centro: Titaguas  
  
Otros Centros  
Centro: Alpuente II (Baldovar)  
  
Centro: Benagéber I  
  
Centro: Benagéber II  
  
Centro: Jalance  
  
Centro: Puebla de San Miguel  
